

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADONAČELNIK

KLASA: 022-05/20-01/10

URBROJ: 2214/01-02-20-1

Pregrada, 28. siječnja 2020.

Temeljem članka 11. Zakona o pravu na pristup informacijama (NN, br. 25/13, 85/15) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade (Službeni glasnik KZŽ, br. 32/14), Grad Pregrada pokreće proces savjetovanja sa zainteresiranom javnošću u postupku donošenja Statutarne odluke o izmjenama i dopunama Statuta Grada Pregrade te objavljuje

**J A V N I P O Z I V**

**za savjetovanje sa zainteresiranom javnošću u postupku donošenja**

**Statutarne odluke o izmjenama i dopunama Statuta Grada Pregrade**

Zakonom o izmjenama i dopunama Zakona o lokalnoj i područnoj (regionalnoj) samoupravi („Narodne novine“, broj 98/19), koji je na snazi od 1. siječnja 2020. godine, propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama ovoga Zakona u roku od 60 dana od dana stupanja na snagu ovoga Zakona.

S obzirom na navedeno izrađen je Nacrt Statutarne odluke o izmjenama i dopunama Statuta Grada Pregrade.

Svoja mišljenja i očitovanja možete u pisanom obliku na propisanom obrascu poslati na adresu Grad Pregrada, Upravni odjel za opće poslove i društvene djelatnosti, Josipa Karla Tuškana 2, Pregrada ili na e-mail adresu: **grad@pregrada.hr** zaključno do **18. veljače 2020. godine.**

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Statutarne odluke o izmjenama i dopunama Statuta Grada Pregrade koji će se proslijediti Gradskom vijeću Grada Pregrade na donošenje.

**GRADONAČELNIK**

**Marko Vešligaj, univ. spec. pol.,v.r.**